UMI ลงนามสัญญา “กรีนเยลโล่” ตั้งเครื่องผลิตไฟฟ้า 4MW หวังลดค่าใช้จ่ายกว่า 100 ลบ.
UMI ลงนามในสัญญาร่วมกับ กรีนเยลโล่ ซื้อขายไฟฟ้าจากการผลิตไฟฟ้าพลังงานแสงอาทิตย์ ตอบโจทย์นโยบายพลังงานสะอาด
UMI ลงนามในสัญญาร่วมกับ กรีนเยลโล่ ซื้อขายไฟฟ้าจากการผลิตไฟฟ้าพลังงานแสงอาทิตย์ ตอบโจทย์นโยบายพลังงานสะอาด
18 ต.ค. 2564

นางสาวปวีณา เหล่าวิวัฒน์ ประธานกรรมการบริหาร พร้อมด้วยนายสมบูรณ์ อุรานุกูล กรรมการผู้จัดการ บริษัท สหโมเสคอุตสาหกรรม จำกัด (มหาชน) หรือ UMI ผู้ผลิตและจัดจำหน่ายกระเบื้องชั้นนำของประเทศไทยภายใต้แบรนด์ดูราเกรส เซอเกรส ร่วมลงนามในสัญญาซื้อขายไฟฟ้าจากการผลิตไฟฟ้าพลังงานแสงอาทิตย์กับ มิสเตอร์ แฟรงค์ ฌอง อานา-ทอล คลุค ประธานเจ้าหน้าที่บริหาร บริษัท กรีนเยลโล่ (ไทยแลนด์) จำกัด ด้วยงบลงทุนกว่า 140 ล้านบาท โดยมีผู้บริหารของทั้ง 2 ฝ่ายร่วมเป็นสักขีพยาน
โดยทางบริษัทกรีนเยลโล่ (ไทยแลนด์) จำกัด จะทำการเปลี่ยนหลังคากระเบื้องของโรงงาน UMI เป็น Metal Sheet พร้อมติดตั้งอุปกรณ์การผลิตไฟฟ้า ขนาด 4 เมกะวัตต์ ซึ่งจะทำให้ประหยัดค่าใช้จ่ายประมาณ 100 ล้านบาทตลอดสัญญา และเป็นการรักษาสิ่งแวดล้อมให้สอดคล้องกับนโยบายพลังงานสะอาดในปัจจุบัน